ร้านก๋วยเตี๋ยวเป็ดที่ขายอยู่เส้นสันกำแพงตรงไปแม่ออนร้านนี้ คนละแวกนี้ต้องเคยแวะทานกันทั้งชาวบ้านทั่วๆไป คนทำงาน หรือเจ้าของกิจการ ค่าที่ว่ารสชาติไม่ธรรมดา แต่ราคานี่สิถูกมาก ความแน่นของร้านเวลากลางวันบอกอยู่แล้ว ไปเจอ ไปกิน เวลาจ่ายเงิน ยิ้มแน่ๆ

   [ ร้านตั้งอยู่ตรงไหน~???/// ]

   ถ้ามาจากในเมือง ให้ตรงมาทางแยกสันกำแพงสายใหม่ที่มุ่งหน้าไปแม่ออน จากนั้นจะขับตรงไปเรื่อยๆ ร้านอยู่ด้านซ้ายมือ ก่อนถึงแยกสันกำแพง 

   [ ร้านขายอะไรบ้าง~???/// ]

   ก๋วยเตี๋ยวเป็ดตุ๋นและข้าวหน้าเป็ด ราคา 35-40 บาท สามารถสั่งเป็ดแบบครึ่งตัว หรือเต็มตัวได้ ตีนไก่ตุ๋นและข้อไก่ตุ๋นราคา 35-40 บาท ผสมก็ได้ด้วย
  ร้านมีของทานเล่นอีกเยอะเลย ทั้งส้มตำ ยำต่างๆ ลูกชิ้นหมูปิ้ง เห็ดย่าง ติ่มซำ ขนมเปี๊ยะ มะม่วงดอง กาแฟสด ซึ่งตั้งตู้และโต๊ะ วางเรียงราย ให้เลือกทานเล่น แต่ราคาสูงทีเดียว

   [ ลองอะไรบ้าง~???/// ]

<<<ข้าวหน้าเป็ด>>> (35 บาท)

   เป็ดตุ๋นนุ่มกำลังดีไม่เละไม่เหนียว วางบนข้าวสวย แซมผักสดแบบตั้งใจให้ คือเยอะดีเลยหละ น้ำราดให้มาแบบแยก ซึ่งดีที่ทำให้ข้าวไม่แฉะ และน้ำจิ้มราดเป็ด รสกลมกล่อมทั้ง~เปรี้ยวเผ็ดหวาน จานนี้จานโปรด!! ไปทุกครั้งต้องมี!!~

<<<ก๋วยเตี๋ยวเป็ดตุ๋น>>> (35 บาท)

  เป็ดตุ๋นมา 4-5 ชิ้น ตุ๋นนุ่มกำลังดีไม่เละไม่เหนียว เป็นก๋วยเตี๋ยวที่รสดี รสปรุงมาให้แทบไม่ต้องปรุงเพิ่ม แต่หากเป็น~คอรสจัด รสอาจะเบาไปสักหน่อย ต้องเติมเพิ่มความจัดจ้านเอง~ 

<<<ตีนไก่ตุ๋น>>> (35 บาท)

   เป็นหนึ่งในร้านที่ทำตีนไก่ตุ๋น ได้นุ่ม กินแล้วเนื้อหลุดจากกระดูกทันที แต่กระดูกไม่ได้เปื่อยจนกินด้วยกันไปได้เหมือนบางร้านนะ ต้องคายออกมา^^* และด้วยราคากับปริมาณที่ได้ ขอบอกว่า สั่งมาทานเถอะ คุ้มมาก!!~ อ้อ!! มีข้อไก่ตุ๋นด้วย จากรูปทรงจานนี้ ข้อไก่ต้องดีสูสีแน่ๆ

<<<สะเต๊ะไก่>>> (เล็ก=60 กลาง=90 ใหญ่=120 บาท)

    สะเต๊ะไก่ที่นี่นุ่มดี ทานกับน้ำจิ้ม อร่อยพอใช้ได้ แต่หมูเนื้อจะเหนียวกว่าหน่อย และราคาสูงนิดหนึ่งถ้าเทียบกับอาหารจานหลัก ขนมปังแต่ก่อนจะปิ้งมาให้ ตอนนี้ตัดมาเป็นชิ้นๆ และไม่ปิ้งมา แอบชอบแบบแต่ก่อนมากกว่า

<<<ติ่มซำ>>> (15 บาท)

   รสชาติธรรมดาๆ ราคานี่สิใช่เลย~^^*~ สั่งมาทานเพลินๆ ไม่จำเจ เหมาะที่สุดในบารดาขิงทานเล่นร้านนี้

<<<ไอศกรีมกะทิไข่>>> (30 บาท)

  ซื้อทานที่ร้านหรือกลับบ้านได้เลย สำหรับไอศกรีมรสเข้มข้น มัน เนื้อแน่น ราคาสูงเลยหละ แต่นานๆ ทาน อร่อยดีเลยหละ

   หากงบน้อย เน้นอิ่ม ก๋วยเตี๋ยวและข้าวหน้าเป็ดจะเป็นตัวเลือกที่ดีเลย และสมชื่อร้าน~การบริการที่นี่เป็นแบบบ้านๆ สบายๆ พนักงานไม่เยอะ อาจต้องคอยเรียก คอยตาม มารับออเดอร์และจ่ายเงิน สั่งเพิ่มอะไรก็เดินไปสั่งได้เอง ถ้าดูยุ่งๆ เผลอๆ เร็วกว่ารอด้วย รวมๆ อาหารพวกเป็ดตุ๋น ตีนและข้อไก่ตุ๋น ราคา รสชาติ ปริมาณใช้ได้ อื่นๆ ราคาสูงอยู่ ไปแล้วก็เลือกทานตามงบได้ตามอัธยาศัยเลย^^*!!~